《奉慈禅寺》
宋代·陈舜俞

一宿禅关万虑空，明朝更上十余峰。
山依碧落不多远，人在白云无数重。
水末疏钟惊虎兕，门前潴水穴蛟龙。
劳生正负林泉约，犹喜官闲此处逢。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。